rejauldu/bengali-wikipedia huggingface dataset:
ইশিতা গঙ্গোপাধ্যায় একজন ভারতীয় টেলিভিশন অভিনেত্রী।   জীবন  তিনি অভিনয় শুরু করেন বাংলা টেলিভিশনে অভিনয়ের মাধ্যমে ৷তিনি বেশ কিছু বাংলা ধারাবাহিকে মূল চরিত্রে অভিনয় করেছেন ৷যেমন - ইটিভি বাংলার "অন্নপূর্ণা",মিসেস সিংহ রায়,ভাষা।তিনি বাংলা সিনেমাতে ও কাজ করেন।তিনি অন্নপূর্ণা গার্লস হাই স্কুল থেকে হাই স্কুল এডুকেশন সম্পূর্ণ করেন । পরে তিনি মুম্বাই পাড়ি দেন ৷ তিনি অনেক পরিশ্রম করে নিজেকে প্রতিষ্ঠিত করেন ৷তিনি নাচে বেশ দক্ষ।   টিভি   বছর  প্রদর্শনী  ভূমিকা  ২০১৪ –২০১৫   শাস্ত্রী সিস্টার্স  আনুশকা রজত সারিন নী শাস্ত্রী  ২০১৫  তু মেরা হিরো  জুহি  দার সবকো লাগতা হ্যায়  বাণীসংগ্রহ  ২০১৬  ইশক কা রঙ সাফেদ  কামিনী  ইয়ে হাই আশিকী  নব্যা  ২০১৭  পেশোয়া বাজিরাও  কাশি বাঈ  ২০১৮  পৃথ্বি বল্লভ  রাজকুমারী আমরুশা  লাল ইশক  নিতাই  কাউন হ্যায়?  চন্দ্রলেখা / রাইসা রাস্তোগি  ২০১৮ – ২০১৯  বিক্রম বেতাল কি রহস্য কথা  রানি পদ্মিনী  ২০১৯  শ্রীমদ্ভাগবত মহাপুরাণ  পার্বতী  ২০১৯  জগ জনানী মা বৈষ্ণো দেবী - কাহানী মাতা রানী কি  মহাকালী / উমা / পার্বতী  ২০১৯  লাল ইশক  ডাঃ আরশি    চলচ্চিত্রের তালিকা    মেরি পিয়ারি বিন্দু - তে বিশেষ উপস্থিতি।এতে আয়ুষ্মান খুরানা এবং পরিণীতি চোপড়া মূল চরিত্রে ছিলেন।  রেস্কিউ (২০১৯) - মীরা হিসাবে।এটি নয়ন পাচরি পরিচালিত।  অচেনা মানুষ ও একটি ছোট্ট মেয়ের গল্প- বাংলা শর্ট ফিল্ম।  তথ্যসূত্র    বহিঃসংযোগ      বিষয়শ্রেণী:১৯৯২-এ জন্ম বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জীবিত ব্যক্তি বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:কলকাতার অভিনেত্রী
গাভা নরেরকাঠী গণহত্যা হলো ১৯৭১ সালে বাংলাদেশের স্বাধীনতা যুদ্ধ চলাকালে পাকিস্তানি সেনাবাহিনী ও তাদের দেশীয় সহযোগী রাজাকার কর্তৃক বরিশালের গাভা নরেরকাঠী গ্রামে বাঙালি হিন্দুদের ওপর ২ মে তারিখে সংঘটিত একটি পূর্বপরিকল্পিত গণহত্যা। বিভিন্ন সূত্র অনুযায়ী, পাকিস্তানি বাহিনী ও রাজাকারেরা ৯৫-১০০ জন বাঙালি হিন্দুকে হত্যা করেছিল।   প্রেক্ষাপট  গাভা নরেরকাঠী বাংলাদেশের বরিশাল জেলার বানারীপাড়া উপজেলার অন্তর্গত একটি গ্রাম। স্থানীয় ঘোষ-দস্তিদার পরিবারের পৈতৃক সম্পত্তি হওয়ায় ১৯৭১ সালের আগে গাভা স্কুলবাড়ি ও গাভা বাজার এলাকা মূলত হিন্দু-প্রধান গ্রাম ছিল।   ঘটনা  ১৯৭১ সালের ২ মে সকালে আশেপাশের গ্রামের রাজাকারদের সহায়তায় পাকিস্তানি বাহিনী গাভা নরেরকাঠী গ্রামে প্রবেশ করে। অতঃপর “শান্তি কমিটি”র সভার (মিটিং) কথা বলে গ্রামের হিন্দু পরিবারের লোকদের বেরিয়ে আসতে বলে। স্থানীয় রাজাকারেরা আটকে নিকটবর্তী খালের ধারে নিয়ে যায় এবং গুলি করে হত্যা করে। গুলি থেকে বাঁচতে যারা পানিতে ঝাঁপিয়ে পড়ে এবং ডুবে যায় কিংবা স্রোতে ভেসে চলে যায়।   পরিণাম  যুদ্ধ শেষ হওয়ার পর গণহত্যার স্থানটি গ্রামবাসীরা চিহ্নিত করে। কিন্তু অদ্যাবধি বধ্যভূমিতে কোনো স্মৃতিচিহ্ন স্থাপন করা হয়নি কিংবা গণহত্যার শিকার ব্যক্তিদের নাম খুঁঁজে বের করা হয়নি।<ref na   তথ্যসূত্র   বিষয়শ্রেণী:১৯৭১ বাংলাদেশে পরিকল্পিত গণহত্যা বিষয়শ্রেণী:১৯৭১-এ বাংলাদেশ বিষয়শ্রেণী:১৯৭১-এ গণহত্যা বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা বিষয়শ্রেণী:বাঙালি হিন্দু গণহত্যা বিষয়শ্রেণী:এশিয়ায় মে ১৯৭১-এর ঘটনা বিষয়শ্রেণী:পূর্ব পাকিস্তানে বাঙালি হিন্দু গণহত্যা বিষয়শ্রেণী:বানারীপাড়া উপজেলা বিষয়শ্রেণী:বরিশাল বিভাগের ইতিহাস
হটুগঞ্জ মহারাজা নরেন্দ্রকৃষ্ণ হাই স্কুল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত একটি শতাব্দী প্রাচীন ও ঐতিহ্যবাহী বিদ্যালয়। কলকাতার শোভাবাজার রাজপরিবারের মহারাজা নরেন্দ্রকৃষ্ণ দেব ১৮৭৪ খ্রিস্টাব্দে বিদ্যালয়টি প্রতিষ্ঠা করেন। পরে তার নামানুসারে হটুগঞ্জ মহারাজা নরেন্দ্র কৃষ্ণ হাই স্কুল নামে পরিচিত হয়।  বর্তমানে মাধ্যমিক ও উচ্চ মাধ্যমিক স্তরের কেবলমাত্র ছাত্রদের বিদ্যালয় এটি। কেবল বাংলা ভাষাতেই শিক্ষাদানের ব্যবস্থা আছে এই প্রাচীন বিদ্যালয়টিতে এবং শিক্ষাদানের মান মোটামুটি ভালোই। শিক্ষাঙ্গনে বেশ বড়ো খেলার মাঠ আছে। বিভিন্ন শিক্ষাক্রম বহির্ভূত বিষয়ে শিক্ষাদানের  ব্যবস্থা করে থাকে বিদ্যালয়টি। বর্তমানে প্রায় এক হাজারের বেশি ছাত্র আছে বিদ্যালয়ে। উস্থি থানা অন্তর্গত  মগরাহাট ১ নম্বর উন্নয়ন ব্লকে, ডায়মণ্ড হারবার হতে কাকদ্বীপগামী জাতীয় মহাসড়ক ১২এর সন্নিকটে  অবস্থিত। বিদ্যালয়ের এক প্রাক্তনী খ্যাতনামা ঐতিহাসিক  নিরঞ্জন ধরের পিতা বর্তমানে বাংলাদেশের ফরিদপুর জেলার বিনতিলক গ্রামের যোগেশচন্দ্র ধর বিংশ শতকের প্রথম দিকে এই বিদ্যালয়ের প্রধান শিক্ষক ছিলেন।  পরিকাঠামো  শতাব্দী প্রাচীন বিদ্যালয় ভবনে প্রশস্ত ছাব্বিশটি কক্ষে পঞ্চম শ্রেণী হতে দ্বাদশ শ্রেণীর ছাত্রদের পঠনপাঠনের সুব্যবস্থা আছে।  শিক্ষার্থী ও শিক্ষক বর্তমান অনুপাত ৩২:১ বিদ্যালয়ে পাঠাগারের পুস্তক সংখ্যা প্রায় ২১০০ পড়াশোনার মানের সাথে বিদ্যালয়ের  চূড়ান্ত পরীক্ষায় ছাত্রদের উত্তীর্ণের হার সামজস্যপূর্ণ।  প্রাক্তনী  নিরঞ্জন ধর (১৯১৯ - ২০০২),  যুক্তিবাদী সমাজবিজ্ঞানী ও মানবতাবাদী ঐতিহাসিক। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি   ২০১৯, পৃষ্ঠা ১৯৪,   তথ্যসূত্র  বিষয়শ্রেণী:পশ্চিমবঙ্গের বিদ্যালয় বিষয়শ্রেণী:পশ্চিমবঙ্গের শিক্ষাপ্রতিষ্ঠান বিষয়শ্রেণী:১৮৭৪-এ প্রতিষ্ঠিত শিক্ষাপ্রতিষ্ঠান
ক্যাচ মি ইফ ইউ ক্যান একটি মার্কিন ২০০২ সালে মুক্তিপ্রাপ্ত জীবনীভিত্তিক অপরাধ চলচ্চিত্র। জেফ নাথানসনের চিত্রনাট্য থেকে চলচ্চিত্রটি প্রযোজনা ও পরিচালনা করেছেন স্টিভেন স্পিলবার্গ। এতে শ্রেষ্ঠাংশে অভিনয় করেছেন লিওনার্দো ডিক্যাপ্রিও, টম হ্যাঙ্কস, ক্রিস্টোফার ওয়াকেন, মার্টিন শিন ও নাথালি বে। চলচ্চিত্রটি ফ্র্যাঙ্ক অ্যাবেগনেলের আত্মজীবনী অবলম্বনে নির্মিত, যিনি তার ১৯ বছর পূর্ণ হওয়ার পূর্বেই একজন প্যান আমেরিকান ওয়ার্ল্ড এয়ারওয়েজের পাইলট, একজন জর্জিয়ান ডাক্তার ও একজন লুইজিয়ানার প্যারিশ কূসলী ছদ্মবেশে মিলিয়ন ডলার উপার্জন করেছিলেন। তার প্রধান অপরাধ ছিল চেক জালিয়াতি, তিনি এতটাই দক্ষতা অর্জন করেছিলেন যে এফবিআই পরবর্তীকালে তার কাছে চেক জালিয়াতদের ধরার জন্য সাহায্য চায়।  চলচ্চিত্রটি ২০০২ সালের ২৫শে ডিসেম্বর মুক্তি পায় এবং সমালোচনামূলক ও ব্যবসায়িকভাবে সফল হয়। ৭৫তম একাডেমি পুরস্কারে ক্রিস্টোফার ওয়াকেন ও জন উইলিয়ামস যথাক্রমে শ্রেষ্ঠ পার্শ্ব অভিনেতা ও শ্রেষ্ঠ মৌলিক সুর বিভাগে মনোনয়ন লাভ করেন।  অভিনয়ে  লিওনার্দো ডিক্যাপ্রিও - ফ্র্যাঙ্ক অ্যাবেগনেল  টম হ্যাঙ্কস - কার্ল হানরাট্টি  ক্রিস্টোফার ওয়াকেন - ফ্র্যাঙ্ক অ্যাবেগনেল সিনিয়র, ফ্র্যাঙ্কের বাবা ও দ্বিতীয় বিশ্বযুদ্ধের যোদ্ধা  নাথালি বে - পাউলা অ্যাবেগনেল  অ্যামি অ্যাডামস - ব্রেন্ডা স্ট্রং  মার্টিন শিন - রজার স্ট্রং, ব্রেন্ডার বাবা ও ক্যারলের স্বামী  জেমস ব্রোলিন - জ্যাক বার্নস  ন্যান্সি লেনেহান - ক্যারল স্ট্রং, ব্রেন্ডার মা ও রজারের স্ত্রী  তথ্যসূত্র  বহিঃসংযোগ                 An Interview with Leonardo DiCaprio - Movies Feature at IGN  Official website for Catch Me If You Can the musical  বিষয়শ্রেণী:২০০২-এর চলচ্চিত্র বিষয়শ্রেণী:২০০০-এর দশকের অপরাধ চলচ্চিত্র বিষয়শ্রেণী:স্টিভেন স্পিলবার্গ পরিচালিত চলচ্চিত্র বিষয়শ্রেণী:স্টিভেন স্পিলবার্গ প্রযোজিত চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন অপরাধ চলচ্চিত্র বিষয়শ্রেণী:ফ্লোরিডার পটভূমিতে চলচ্চিত্র বিষয়শ্রেণী:জন উইলিয়ামস সুরারোপিত চলচ্চিত্র বিষয়শ্রেণী:ড্রিমওয়ার্কস পিকচার্সের চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:মন্ট্রিয়লে ধারণকৃত চলচ্চিত্র বিষয়শ্রেণী:ক্যালিফোর্নিয়ার পটভূমিতে চলচ্চিত্র বিষয়শ্রেণী:ফ্রান্সের পটভূমিতে চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:মার্কিন জীবনীমূলক চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:অ্যাম্বলিন এন্টারটেইনমেন্টের চলচ্চিত্র বিষয়শ্রেণী:আটলান্টার পটভূমিতে চলচ্চিত্র বিষয়শ্রেণী:১৯৬০-এর দশকের পটভূমিতে চলচ্চিত্র বিষয়শ্রেণী:ক্যালিফোর্নিয়ায় ধারণকৃত চলচ্চিত্র বিষয়শ্রেণী:নিউ জার্সিতে ধারণকৃত চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:আত্মজীবনী অবলম্বনে চলচ্চিত্র বিষয়শ্রেণী:ইংরেজি ভাষার জীবনীমূলক চলচ্চিত্র
মাঝোলি () ভারতের মধ্য প্রদেশ রাজ্যের জবলপুর জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৮৫ মিটার (১২৬৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মাঝোলি শহরের জনসংখ্যা হল ১১,৩০৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে মাঝোলি এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:জব্বলপুর জেলার শহর ও নগর
ব্রিটিশ ফুটবল ক্লাব ছিল একটি মেক্সিকান ফুটবল ক্লাব যেটি লিগা মেক্সিকানা ডি ফুটবল অ্যামেচার অ্যাসোসিয়েশনে খেলেছিল, মেক্সিকো প্রাইমেরা ডিভিসিয়ন দে মেক্সিকোর পেশাদারিকরণ এবং বিকাশের আগে প্রথম মেক্সিকান লিগ।   ইতিহাস  ক্লাবটি ১৯০২ সালে কর্নিশ অভিবাসী পার্সি ক্লিফোর্ড দ্বারা প্রতিষ্ঠিত হয়েছিল, যিনি সেই সময়ে ক্লাব রিফরমার সদস্য ছিলেন।  বাম|থাম্ব|250x250পিক্সেল|ব্রিটিশ ক্লাব স্কোয়াড ১৯০৩ সালে প্রথম চ্যাম্পিয়নশিপ। ক্লিফোর্ড মেক্সিকান লিগের অন্যতম সেরা খেলোয়াড় হওয়ার জন্য তার জীবন উৎসর্গ করার সিদ্ধান্ত নিয়েছিলেন এবং পরে ক্লাবের একজন ম্যানেজার এবং বোর্ড সদস্য হবেন। ক্লাবের অর্থনৈতিক সহায়তার প্রধান উৎস ক্লাব ব্রিটানিকো থেকে এসেছে, মেক্সিকো সিটির একটি ব্রিটিশ ক্রীড়া ক্লাব, যা ১৮৯৯ সালে প্রতিষ্ঠিত হয়েছিল। দলটি তার হোম গেম খেলেছে ক্লাব ব্রিটানিকোর মাল্টিফাংশন পার্কে যা সরাসরি তার সদর দফতরের সামনে ছিল।  ক্লাবটি মাঝে মাঝে প্রতিটি ক্লাবের তালিকা পূরণ করার জন্য একটি ম্যাচের একদিন আগে রিফর্মা অ্যাথলেটিক ক্লাবের সাথে খেলোয়াড়দের লেনদেন করত। ক্লিফোর্ড ১৯০২ সালে রিফর্মা অ্যাথলেটিক ক্লাব ফুটবল দল প্রতিষ্ঠার সাথে জড়িত ছিলেন। দুটি ক্লাব এইভাবে যুক্ত ছিল কারণ উভয়েরই ব্রিটিশ শিকড় ছিল।  দলটি স্মার্ট, মার্জিত ইউনিফর্ম পরার জন্য পরিচিত হয়ে ওঠে এবং দাবি করে যে খেলাধুলা এবং ভাল রুচি পরস্পরবিরোধী ছিল না এবং এমনকি ভদ্রলোক ভালো ক্রীড়াবিদদেরও একটি ইঙ্গিত ছিল। অর্ধেক সময়ে দলগুলি পাশে বসানো টেবিলগুলিতে বসে চা পান করবে এবং সুন্দরী মহিলারা উপস্থিত ছিল।   ১৯০৭–১৯০৮  ১৯০৭-০৮ টুর্নামেন্টে, পুয়েব্লা এসি প্রাইমেরা ফুয়ের্জা থেকে প্রত্যাহার করে নেয় কারণ তাদের দীর্ঘ দূরত্বে ভ্রমণ করতে হত এবং ডিফেন্ডিং চ্যাম্পিয়ন রিফর্মা এসি শেষ স্থানে ছিল, কোনো গেম জিততে ব্যর্থ হয়। এটি ছিল ব্রিটিশ ফুটবল ক্লাবের (মেক্সিকো সিটি) প্রথম মেক্সিকান চ্যাম্পিয়নশিপ শিরোপা, যার খেলোয়াড়রা প্রায় একচেটিয়াভাবে ব্রিটিশ ছিল। খেলোয়াড়-প্রশিক্ষক পার্সি ক্লিফোর্ড, সেন্টার হাফ-ব্যাক "জ্যাক" ক্যাল্ডওয়াল এবং হগ ভাইরা সবচেয়ে বিশিষ্ট চরিত্রে ছিলেন।  ব্রিটিশ    জন ইস্টন   আলেকজান্ডার ডিওয়ার   পিয়ার্স মেনিল   পার্সি ক্লিফোর্ড   ব্রায়ান হোয়াইট   জন জনসন   ব্রিটিশ    জন হগ   ডগলাস ওয়াটসন   স্টিফেন ক্রাউডার   জর্জ র‍্যাটক্লিফ   জন ক্যালডওয়াল   হোরেস হগ  সাফল্য   লিগা মেক্সিকানা দে ফুটবল অপেশাদার অ্যাসোসিয়েশন (১):   চ্যাম্পিয়ন (১): ১৯০৭–০৮  রানার্স-আপ (৩): ১৯০৪–০৫  অন্যান্য টাওয়ার কাপ (১): ১৯১০–১১  সর্বোচ্চ গোলদাতা ১৯০৪–০৫   পার্সি ক্লিফোর্ড (৫ গোল/৮ ম্যাচ) ১৯০৬–০৭   পার্সি ক্লিফোর্ড (৫ গোল/৮ ম্যাচ) ১৯০৭–০৮   জন হগ (৪ গোল/৬ ম্যাচ) ১৯১১–১২   জন হগ (৩ গোল/৪ ম্যাচ) আরও দেখুন মেক্সিকোতে ফুটবল তথ্যসূত্র  বিষয়শ্রেণী:মেক্সিকো সিটির বিলুপ্ত ফুটবল ক্লাব বিষয়শ্রেণী:১৯০২-এ প্রতিষ্ঠিত ফুটবল ক্লাব বিষয়শ্রেণী:১৯১২-এ প্রতিষ্ঠিত ফুটবল ক্লাব বিষয়শ্রেণী:১৯০২-এ মেক্সিকোতে প্রতিষ্ঠিত বিষয়শ্রেণী:১৯১২-এ মেক্সিকোতে প্রতিষ্ঠিত বিষয়শ্রেণী:উত্তর আমেরিকায় ব্রিটিশ প্রবাসী বিষয়শ্রেণী:যুক্তরাজ্যের বাইরের ব্রিটিশ ফুটবল ক্লাব বিষয়শ্রেণী:প্রিমেরা ফুয়েরজা দল
শীতলষষ্ঠী ব্রত বা শিলষষ্ঠী বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি সধবা ব্রত। গ্রামীণ বাংলার বাঙালি হিন্দুঘরের সন্তানবতী মহিলারা সংসারের মঙ্গলকামনায় এই ব্রত পালন করেন। এটি মাঘ মাসের শ্রীপঞ্চমীর পরদিন শুক্লাষষ্ঠী তিথিতে ষষ্ঠী দেবীর পূজা হিসাবে পালন করা হয়।  ব্রতের নিয়ম শীতলষষ্ঠী ব্রত পালনের প্রথম পর্যায়ে প্রয়োজনীয় উপকরণ অর্থাৎ বাটনা বাটার শিল, বাঁশপাতা, জোড়া কলা, ২১টি সজনে ফুল, তালপাতার পাখা এবং আল্পনার জন্য আতপ চালের পিটুলি সংগ্রহ করতে হয়।  দ্বিতীয় পর্যায়ে উঠোনে বাটনা বাটার শিলের উপর পিটুলি দিয়ে ষাইটমূর্তির আল্পনা এঁকে নোড়ার কোলে বাঁশপাতা, জোড়া কলা ও সজনে ফুল দিতে হয়। এরপরে তালপাতার পাখা দিয়ে শিলটিকে বাতাস করতে হয়।বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৩৪  গোটা ষষ্ঠী সরস্বতী পুজোর পরের দিন, অনেকেই বলেন গোটা ষষ্ঠী। এই দিন গোটা সবজি সেদ্ধ খান বাঙালিরা। সরস্বতী পুজোর পরের দিন অরন্ধন, এই তিথিতে আগের দিনের গোটা সেদ্ধ ঠাণ্ডা অবস্থায় খাওয়া হয়।  মূলত ঘটিদের মধ্যেই এই প্রথা চালু আছে। অবশ্য কিছু বাঙাল বাড়িতেও এই প্রথা দেখা যায়।   তথ্যসূত্র  বিষয়শ্রেণী:বাংলার সংস্কৃতি বিষয়শ্রেণী:বাঙালি হিন্দু বিষয়শ্রেণী:ব্রত
রাজশাহী-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের ৫৪নং আসন।  সীমানা রাজশাহী-৩ আসনটি রাজশাহী জেলার পবা উপজেলা ও মোহনপুর উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৭৩মেসবাহুল হক বাংলাদেশ আওয়ামী লীগ ১৯৭৯ এহসান আলী খান বাংলাদেশ জাতীয়তাবাদী দলসীমানা পরিবর্তন ১৯৮৬সরদার আমজাদ হোসেন বাংলাদেশ কৃষক শ্রমিক আওয়ামী লীগ ১৯৮৮সরদার আমজাদ হোসেন জাতীয় পার্টি১৯৯১ সরদার আমজাদ হোসেনজাতীয় পার্টি ফেব্রুয়ারি ১৯৯৬ মুহম্মদ আবদুল গফুর বাংলাদেশ জাতীয়তাবাদী দল জুন ১৯৯৬আবু হেনা বাংলাদেশ জাতীয়তাবাদী দল ২০০১আবু হেনা বাংলাদেশ জাতীয়তাবাদী দল ২০০৮ মেরাজ উদ্দিন মোল্লাহ বাংলাদেশ আওয়ামী লীগ ২০১৪ আয়েন উদ্দিন বাংলাদেশ আওয়ামী লীগ ২০১৮ আয়েন উদ্দিন বাংলাদেশ আওয়ামী লীগ২০২৪আসাদুজ্জামান আসাদবাংলাদেশ আওয়ামী লীগ   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে রাজশাহী-৩  বিষয়শ্রেণী:রাজশাহী জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
লেটারবক্সড একটি অনলাইন সামাজিক যোগাযোগ নেটওয়ার্কিং সেবা যা ২০১১ সালে ম্যাথু বুকানন এবং কার্ল ফন রেনডো যৌথভাবে প্রতিষ্ঠা করেন। এটি একটি সামাজিক যোগাযোগের অ্যাপ্লিকেশন হিসাবে চালু করা হয়েছিল যা চলচ্চিত্র সম্পর্কে মতামত ভাগ করে নেওয়ার উপর কেন্দ্রীভূত ছিল, এবং নিউজিল্যান্ডের অকল্যান্ডে একটি ছোট দল দ্বারা রক্ষণাবেক্ষণ করা হয়। ওয়েবসাইটটি চলচ্চিত্র সম্পর্কে এটির সদস্যদের রুচি বা মতামত অন্যদের সাথে বিনিময় করার জন্য তৈরী। ২৮ ফেব্রুয়ারি, ২০২১ পর্যন্ত, সদস্যরা ৬০০ মিলিয়নেরও বেশি চলচ্চিত্র দেখা হয়েছে বলে চিহ্নিত করেছেন।   তথ্যসূত্র   বিষয়শ্রেণী:সামাজিক যোগাযোগের ওয়েবসাইট বিষয়শ্রেণী:চলচ্চিত্র ওয়েবসাইট বিষয়শ্রেণী:অনলাইন চলচ্চিত্র ডেটাবেজ বিষয়শ্রেণী:২০১১-এ প্রতিষ্ঠিত ইন্টারনেট সম্পত্তি
বাংলাদেশ ইনফ্যান্ট্রি রেজিমেন্টাল সেন্টার বাংলাদেশ সেনাবাহিনীর একটি পদাতিক প্রশিক্ষণ কেন্দ্র। এটি রাজশাহী সেনানিবাসে অবস্থিত। এই কেন্দ্রটি ১ জুলাই ১৯৯৯ সালে প্রতিষ্ঠিত হয়।   বর্তমানে মেজর জেনারেল মোহাঃ হোসাইন আল মোরশেদ এর কমান্ড্যান্ট হিসেবে দায়িত্ব পালন করছেন।  পদাতিক কোরের উন্নয়ন ও এর কাজের গতিশীলতার জন্য এটি প্রতিষ্ঠা করা হয়।   আরো দেখুন   আর্মি মেডিকেল কলেজ, যশোর  ‎আর্মি মেডিকেল কলেজ, চট্টগ্রাম  আর্মি মেডিকেল কলেজ, রংপুর   তথ্যসূত্র   বিষয়শ্রেণী:বাংলাদেশ সশস্ত্র বাহিনীর শিক্ষা ও প্রশিক্ষণ প্রতিষ্ঠান বিষয়শ্রেণী:১৯৯৯-এ বাংলাদেশে প্রতিষ্ঠিত বিষয়শ্রেণী:রাজশাহী ভিত্তিক সংগঠন
কামিলেরি (;) একটি সাধারণ পদবী, মাল্টায় এবং কিছুটা ইতালিতে (বিশেষ করে সিসিলিতে)। এই পদবীটি বিশ্বাস করা হয় যে ১২শ শতাব্দীতে উদ্ভূত এবং এটি ল্যাটিন শব্দ "কামেলারিয়াস" (মতো, উট চালক) থেকে এসেছে।  উপাধি সহ উল্লেখযোগ্য ব্যক্তিদের মধ্যে রয়েছেঃ   অ্যাবিগেইল কামিলেরি, মাল্টি রাজনীতিবিদ  আন্দ্রেয়া কামিলেরি, সিসিলিয়ান লেখক  অঁতোইন কামিলেরি, মাল্টি শিল্পী  অঁতোইন কামিলেরি, মাল্টি রোমান ক্যাথলিক চার্চ কর্মকর্তা  অন্যা কামিলেরি, ব্রিটিশ চলচ্চিত্র পরিচালক  ক্যাথরিন কামিলেরি (১৯৮২ জন্ম), মাল্টি ফুটবলার  চার্লস কামিলেরি, মাল্টি সুরকার  ক্রিস কামিলেরি, প্রাক্তন ওয়েলশ রাগবি ইউনিয়ন ও রাগবি লিগ ফুটবলার  ড্যারিন কামিলেরি (১৯৯২ জন্ম), আমেরিকান রাজনীতিবিদ  ডেভিড কামিলেরি, মাল্টি পেশাদার ফুটবল (সকার) খেলোয়াড়  ডেভিনা কামিলেরি, ডেভিনা বারবরা নামেও পরিচিত, জিব্রালটারিয়ান রেডিও ও টেলিভিশন উপস্থাপক  হেনরি কামিলেরি (১৯৩৩–২০১৫), মাল্টি দাবা মাস্টার  জোয়ান কামিলেরি (১৯৮২ জন্ম), মাল্টি পিয়ানোবাদক ও হার্পসিকর্ডবাদক  জো কামিলেরি, অস্ট্রেলিয়ান গায়ক, গীতিকার ও স্যাক্সোফোনবাদক  জোসেফ কামিলেরি, মিশরের জন্ম নেওয়া মাল্টি-অস্ট্রেলিয়ান সামাজিক বিজ্ঞানী ও ক্ষুদ্র দার্শনিক  ক্যাট্রিন কামিলেরি (১৯৭০ জন্ম), মাল্টি শরণার্থী বিষয়ক প্রবক্তা  লেসলি কামিলেরি (১৯৬৯ জন্ম), অস্ট্রেলিয়ান খুনি  লিসা কামিলেরি, অস্ট্রেলিয়ান পেশাদার স্কোয়াশ খেলোয়াড়  লুই সি. কামিলেরি, ফেরারি ও ফিলিপ মরিস আন্তর্জাতিকের প্রাক্তন সিইও এবং প্রাক্তন চেয়ারম্যান  মার্গারেট কামিলেরি, মাল্টি গায়িকা  নাজারেনো কামিলেরি, মাল্টি দার্শনিক, ধর্মতত্ত্ববিদ ও রহস্যবাদী  পল কামিলেরি, মাল্টি সাইক্লিস্ট  পাওলু কামিলেরি, মাল্টি হারমোনিকা সঙ্গীতশিল্পী  রায়ান কামিলেরি, মাল্টি পেশাদার ফুটবল (সকার) খেলোয়াড়  স্টিভি কামিলেরি, মাল্টি জলপোল খেলোয়াড়  টেরি কামিলেরি (১৯৪৯ জন্ম), অস্ট্রেলিয়ান অভিনেতা  টনি কামিলেরি (১৯৪৯ জন্ম), মাল্টি গায়ক  টনি কামিলেরি (১৯৪৭–২০১৮), বায়জো নামে পরিচিত, মাল্টি গায়ক  ট্রুডি কামিলেরি, অস্ট্রেলিয়ান ফুটবলার  ভিনচেঞ্জো কামিলেরি, ইতালিয়ান পেশাদার ফুটবল খেলোয়াড়   তথ্যসূত্র    বাইরের লিঙ্ক      বিষয়শ্রেণী:পদবিসমূহ
গ্ল্যাসাইল নুরায়ুম প্লেটাইল কুরিয়াম, সংক্ষেপে জিএনপিসি (অনুবাদ: "গ্লাসে বুদবুদ এবং এবং থালায় তরকারি") ২০১৭ সালের ১লা মে তৈরি হওয়া কেরালা, ভারত ভিত্তিক একটি গুপ্ত ফেসবুক গ্রুপ।  এই খাদ্য, পানীয় এবং ভ্রমণ বিষয়ক গ্রুপটি দাতব্য কাজেও অংশগ্রহণ করে থাকে। এই গ্রুপটির ওপর কেরালা সরকারের অ্যালকোহল ব্যবহারের প্রচার ও অন্যান্য নিয়ম ভাঙ্গার দায়ে নেয়া কঠোর ব্যবস্থার পরিপ্রেক্ষিইতে গ্রুপটি সকলের মনোযোগ আকর্ষণ করে।   প্রেক্ষাপট   জিএনপিসি ফেসবুক গ্রুপের প্রশাসকদের অ্যালকোহলের ব্যবহার উৎসাহিত করার অভিযোগে সংশ্লিষ্ট সরকারী আবগারি বিভাগের কর্মকর্তারা অভিযুক্ত ও জিজ্ঞাসাবাদ করে। ভারতীয় আবগারি কমিশনার রিশিরাজ সিং এ বিষয়ে ব্যবস্থা নেন। গ্রুপটির একাধিক পোস্ট অ্যালকোহলের ব্যবহারকে উৎসাহিত করার অপরাধে অভিযুক্ত হয়। গ্রুপটির প্রতিষ্ঠাতা প্রশাসক টি এল অজিত কুমার (মুথ্রেশ) অপ্রাপ্তবয়স্কদের সামনে অ্যালকোহল ব্যবহার এবং মদজাতীয় দ্রব্য সরবরাহকারী অননুমোদিত সংস্থাকে সংঘবদ্ধ করার অভিযোগে গ্রেপ্তার করা হয়। তাঁর স্ত্রী বিনিতাও গ্রুপটির একজন প্রসাসক ছিলেন। পুলিশি ব্যবস্থা গ্রহণের সময় গ্রুপতিতে আনুমানিক ১৭ লক্ষ সদস্য ছিলেন এবং এর প্রেক্ষিতে এই গ্রুপের প্রচুর নকল বা কপিক্যাট গ্রুপ তৈরি হতে থাকে। ভারতীয় আবগারি বিভাগ এবং পুলিশের সাইবার সেল ফেসবুককে গ্রুপটি সরিয়ে নেবার অনুরোধ করলেও তা উপেক্ষা করা হয়। যদিও কিছু গণমাধ্যমে গ্রুপটি সরিয়ে নেয়া হয়েছে বলে সংবাদ প্রকাশ করা হয়, এবং গ্রুপটি কঠোর প্রশাসনিক নজরদারিতে চালু রাখা হয়।  জিএনপিসি সর্বো‌চ্চ সদস্য সংখ্যাবিশিষ্ঠ গোপনীয় গ্রুপগুলোর একটি। গ্রুপটি এর বিশ্বরেকর্ডের দাবি করে থাকে। একইসাথে এরা কোনো একটি ফেসবুক পোস্টে সর্বো‌চ্চ সংখ্যক কমেন্টের বিশ্ব রেকর্ডের দাবিও করে থাকে। যদিও দাবিগুলোর সপক্ষে কোনো আনুষ্ঠানিক প্রমাণ পাওয়া যায়না।   তথ্যসূত্র   বিষয়শ্রেণী:ইন্টারনেট মিম বিষয়শ্রেণী:২০১৭-এ ভারতে প্রতিষ্ঠিত
প্রাণসখা বিবেকানন্দ হল রঞ্জন বন্দ্যোপাধ্যায়ের লেখা একটি বাংলা জীবনীমূলক উপন্যাস। ২০১৫ সালে এই উপন্যাসটি তিন খণ্ডে প্রকাশিত হয়। ২০১৫ সালের অক্টোবর মাসে এই বইটি আনন্দবাজার পত্রিকার জনপ্রিয়তম বইগুলির সাপ্তাহিক তালিকায় শীর্ষস্থানে ছিল।  এই বইটির বিষয়বস্তু স্বামী বিবেকানন্দের জীবন। এই বইটিতে স্বামী বিবেকানন্দের ঘটনাবহুল জীবন গল্পের আকারে উপস্থাপনা করা হয়েছে।   প্রকাশনা  সংবাদ প্রতিদিন-এর ছুটি ক্রোড়পত্রে আড়াই বছর ধরে ধারাবাহিক আকারে উপন্যাসটি প্রকাশিত হয়। এরপর ২০১৫ সালের জুলাই মাসে পত্রভারতী থেকে এটি গ্রন্থাকারে প্রকাশিত হয়। রামকৃষ্ণ মিশনের সন্ন্যাসী স্বামী পূর্ণাত্মানন্দ বইটি আনুষ্ঠানিকভাবে প্রকাশ করেন।Srikanta, Lopamudra sing Tagore songs that influenced Vivekananda at World Music day concert   তথ্যসূত্র   বিষয়শ্রেণী:স্বামী বিবেকানন্দ বিষয়শ্রেণী:বাংলা ভাষার উপন্যাস
কাঁটাভেন্ডি (বৈজ্ঞানিক নাম: Abelmoschus hostilis) হলো মালভেসি গোত্রের একটি বিরল সপুষ্পক উদ্ভিদ। এটি বাংলাদেশ ও মিয়ানমারের স্থানীয় প্রজাতি।   শ্রেণিবিন্যাস  কাঁটাভেন্ডিকে অনেক সময় আবেলমস্কাস টেট্রাফাইলাস নামের একটি প্রজাতির সমনাম মনে হয়, যাকে আবার কখনো কখনো আবেলমস্কাস মানিহট (মানিহট) নামের অপর একটি প্রজাতির উপপ্রজাতি বলে গণ্য করা হয়। ১৮৭৪ সালে নাথানিয়েল ওয়ালিশ ও ম্যাক্সওয়েল টি মাস্টার্স ফ্লোরা অব ব্রিটিশ ইন্ডিয়া বইয়ে হিবিস্কাস হস্টিলিস হিসেবে সর্বপ্রথম কাঁটাভেন্ডির বর্ণনা দেন। ২০০১ সালে মোহাম্মদ মোহন সালার খান ও মোহাম্মদ সাখাওয়াত হোসেইন বাংলাদেশ জার্নাল অব প্ল্যান্ট ট্যাক্সনমি-তে আবেলমস্কাস হস্টিলিস হিসেবে কাঁটাভেন্ডির প্রথম বর্ণনা দেন।   বিবরণ  কাঁটাভেন্ডি একবর্ষজীবী সপুষ্পক বিরুৎ বা উপগুল্মজাতীয় উদ্ভিদ। এদের কাণ্ড কর্কশ ও শক্ত রোমাবৃত হয়। এদের পাতা বৃহৎ, কোণাকার, বৃন্তযুক্ত এবং প্রায়  আকারের হয়ে থাকে। বৃন্ত প্রায় পত্রফলকের সমান লম্বা হয়ে থাকে। পত্রফলক ৩–৫ খণ্ডে খণ্ডিত হয়। এদের পাতা হৃৎপিণ্ডাকার, সভঙ্গ থেকে দন্তাকার হয়ে থাকে। পাতার খণ্ডগুলো স্পষ্টভাবে দৃশ্যমান হয়। নিচের দিকের পাতাগুলোতে বৃন্ত  পর্যন্ত লম্বা হয়ে থাকে। পাতার পৃষ্ঠ কর্কশ ও শক্ত রোমাবৃত। উপপত্রসমূহ ডিম্বাকার থেকে বল্লমাকার হয়ে থাকে। ফুলের বৃত্যাংশও ডিম্বাকার থেকে বল্লামাকার এবং সংখ্যায় ৫–৬টি হয়ে থাকে। এর মাঝে একটি স্থায়ী ও বাকিগুলো আশুপাতী। উপবৃতি মূল বৃতির চেয়ে আকারে ক্ষুদ্র এবং ক্যাপস্যুলের এক-চতুর্থাংশমাত্র হয়ে থাকে। এরা সরলরৈখিক এবং সংখ্যায় পাঁচটি। পুষ্পদণ্ড লম্বায় প্রায়  এবং শীর্ষভাগে কিছুটা প্রসারিত।  এদের ফুল বৃহৎ, ঘণ্টাকৃতির এবং রং ফ্যাকাশে হকুদাভ সাদা। সেপ্টেম্বর মাস থেকে ফুল ফোটা শুরু হয়। প্রতিটি ফুলের ব্যাস প্রায়  হয়ে থাকে। উপবৃতির খণ্ড পাঁচটি। এগুলো ডিম্বাকার থেকে বল্লমাকার হয়ে থাকে। বৃতি কুঁড়ি অবস্থায় মূলাকার এবং পরবর্তীতে একদিকে ছড়িয়ে পড়ে।  সেপ্টেম্বর থেকে নভেম্বর মাসে এদের ফল আসে। ক্যাপস্যুল-জাতীয় ফলগুলো আকারে আয়তাকার থেকে বল্লমাকার। প্রতিটি ক্যাপস্যুল কুঁচকানো এবং লম্বায় প্রায়  পরিমাণ হয়ে থাকে। ফলের গায়ে পাঁচটি উঁচু খাঁজ থাকে এবং এগুলো সেটোজযুক্ত। পুষ্পবৃন্ত ফলের সাথে যুক্ত অবস্থায় বর্ধনশীল থাকে। এদের বীজ বৃক্কাকার, কালো ও মসৃণ হয়।   বাসস্থান ও বিস্তার  কাঁটাভেন্ডি খুবই বিরল প্রজাতির একটি উদ্ভিদ। সাধারণত বাংলাদেশ ও মিয়ানমারে এদের পাওয়া যায়। পাহাড়ের ঢাল বেয়ে ঝুরঝুরে ও আর্দ্র মাটিতে এরা জন্মে। বাংলাদেশের রাঙ্গামাটি জেলায় এদের দেখতে পাওয়া যায়।   তথ্যসূত্র   বিষয়শ্রেণী:আবেলমস্কাস বিষয়শ্রেণী:বাংলাদেশের উদ্ভিদ বিষয়শ্রেণী:মিয়ানমারের উদ্ভিদ
নোগলস ইন্টারন্যাশনাল  একটি পত্রিকা, মার্কিন যুক্তরাষ্ট্রের অ্যারিজোনার নোগালস ভিত্তিক ১৯২৫ সালে প্রতিষ্ঠিত। এটি মঙ্গলবার এবং শুক্রবার প্রকাশিত হয় এবং উইক কমিউনিকেশনসের একটি বিভাগ। নোগলস মার্কিন যুক্তরাষ্ট্র - মেক্সিকো সীমান্তেঅবস্থিত। এটি টাকসন, অ্যারিজোনা থেকে ৬০ মাইল দক্ষিণে এবং ফিনিক্স, অ্যারিজোনা থেকে ১৫০ মাইল দক্ষিণে। ইন্টারন্যাশনাল  আরো দ্য সাপ্তাহিক বুলেটিন প্রকাশ করে সোনাইটায়।   তথ্যসূত্র    বহিঃসংযোগ   নোগলস ইন্টারন্যাশনাল  সাপ্তাহিক বুলেটিন  উইক কমিউনিকেশনস  বিষয়শ্রেণী:যমজ শহর বিষয়শ্রেণী:অ্যারিজোনার সংবাদপত্র
হোসে মার্কোস আগুইলার মোরেনো (জন্ম ১৯ মার্চ ১৯৩৪) ন্যাশনাল অ্যাকশন পার্টির একজন মেক্সিকান রাজনীতিবিদ। ২০০০ থেকে ২০০৩ পর্যন্ত তিনি ফেডারেল জেলার প্রতিনিধিত্বকারী মেক্সিকান কংগ্রেসের ৫৮তম আইনসভার সহকারী হিসেবে দায়িত্ব পালন করেন।    তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকোর জাতীয় স্বায়ত্তশাসিত বিশ্ববিদ্যালয়ের প্রাক্তন শিক্ষার্থী বিষয়শ্রেণী:মেক্সিকো রাষ্ট্রীয় কংগ্রেসের সদস্য বিষয়শ্রেণী:২০শ শতাব্দীর মেক্সিকান রাজনীতিবিদ বিষয়শ্রেণী:২১শ শতাব্দীর মেক্সিকীয় রাজনীতিবিদ বিষয়শ্রেণী:ন্যাশনাল অ্যাকশন পার্টির (মেক্সিকো) রাজনীতিবিদ বিষয়শ্রেণী:মেক্সিকো সিটির রাজনীতিবিদ